Шагаданов е роден в 1897 година в село Плевня, Драмско, днес в Гърция. Емигрира в България. В 1920 година влиза в БКП. Участва в Септемврийските бунтове от 1923 година и е осъден на 10 и половина години. Бяга от затвора още в 1923 година и емигрира в Гърция, а после в Югославия. В 1926 година се завръща в Пловдив и става член на Окръжния комитет на БКП. Същата година е арестуван и лежи в затвора до 1929 г. През 1930 – 1931 годна е секретар на Окръжния комитет на БКП в Пловдив, а в 1932 – 1933 – член на Окръжния комитет и секретар на Сндикалния съвет в Пловдив. В 1934 година започва партийна работа в Кричим.